**Pacea**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-atâtea ori la Tine vin

Când obosit sunt.. şi înfrânt

Eu cad! Şi-n suflet greu suspin

Şi umblu numai sângerând...

Iubirea Ta îmi dă puteri

Şi-mi leagă rănile, duios

Şi nu mai simt deloc dureri

Când mângâierea e Hristos..

Îmi dă puteri iarăşi să zbor

Spre zarea de lumină...

Şi-atunci uit cel mai greu fior

Din lacrimi şi din tină...

De-atâtea ori la Tine vin

Părinte-al Îndurării,

Să beau din Harul Tău, Divin,

Să nu mai simt în piept suspin,

Doar Pacea, topind norii...

16.02.2016